Þeir Sigurður Viðarsson , forstjóri TM , Óskar B. Hauksson framkvæmdastjóri , Örvar Kærnested , stjórnarmaður , Kjartan Vilhjálmsson framkvæmdastjóri einstaklingsráðgjafar og markaðsmála , Gestur Óskar Magnússon , staðgengill regluvarðar , og Hjálmar A. Sigurþórsson framkvæmdastjóri fyrirtækjaráðgjafar komu að kaupum á samtals rúmlega 10,1 milljón hluti . Þar af var Örn Kærnested stórtækastur , í gegnum Stoðir hf. , en hann er stjórnarmaður í báðum félögunum . Þannig kom hann að kaupum á 9.386.931 hlutum , á 300,4 milljónir króna , en eftir kaupin á félagið tæplega 77 milljón hluti í félaginu . Fyrir voru Stoðir stærsti eigandi TM með 9,97% hlut . Miðað við kaupverðið eru verðmæti hluta Stoða tæplega 2,5 milljarðar króna , en miðað við markaðsgengi TM þegar þetta er skrifað , 35,65 krónur , nemur eignarhluturinn ríflega 2,7 milljörðum króna . Aðrir keyptu minna , forstjórinn Sigurður Viðarsson keypti ríflega 470 þúsund hluti á 15 milljónir króna , og á hann eftir kaupin 3,9 milljón hluti , sem er að andvirði 138 milljóna króna . Aðrir keyptu minna .